CELEX: 62012TA0128
Language: hu
Date: 2013-06-12 00:00:00
Title: T-128/12. és T-182/12. sz. ügy: A Törvényszék 2013. június 12-i ítélete — HTTS kontra Tanács ( „Közös kül-és biztonságpolitika — Az Iránnal szemben az atomfegyverek elterjedésének megakadályozása érdekében hozott korlátozó intézkedések — A pénzeszközök befagyasztása — Nyilvánvaló értékelési hiba” )

3.8.2013   
            
            
               HU
            
            
               Az Európai Unió Hivatalos Lapja
            
            
               C 225/76
            
         A Törvényszék 2013. június 12-i ítélete — HTTS kontra Tanács
   (T-128/12. és T-182/12. sz. ügy) (1)
   
   (Közös kül-és biztonságpolitika - Az Iránnal szemben az atomfegyverek elterjedésének megakadályozása érdekében hozott korlátozó intézkedések - A pénzeszközök befagyasztása - Nyilvánvaló értékelési hiba)
   2013/C 225/170
   Az eljárás nyelve: német
   
      Felek
   
   
      Felperes: HTTS Hanseatic Trade Trust & Shipping GmbH (Hamburg, Németország) (képviselők: J. Kienzle, M. Schlingmann és F. Lautenschlager ügyvédek)
   
      Alperes: az Európai Unió Tanácsa (képviselők: kezdetben M. Bishop, Z. Kupčová és F. Naert, később M. Bishop és Z. Kupčová meghatalmazottak)
   
      Az alperest támogató beavatkozó (T-182/12. sz. ügy): Németországi Szövetségi Köztársaság (képviselők: kezdetben J. Möller, T. Henze és N. Graf Vitzthum, később J. Möller és T. Henze meghatalmazottak)
   
      Az ügy tárgya
   
   A T-128/12. sz. ügyben az Iránnal szembeni korlátozó intézkedésekről szóló 2010/413/KKBP határozat módosításáról szóló, 2012. január 23-i 2012/35/KKBP tanácsi határozat (HL L 19., 22. o.) megsemmisítése iránti kérelem, amennyiben a felperest új indokok alapján felvette az Iránnal szembeni korlátozó intézkedésekről szóló, 2010. július 26-i 2010/413/KKBP tanácsi határozat (HL L 195., 39. o.) II. mellékletébe, valamint az Iránnal szembeni korlátozó intézkedésekről szóló 961/2010/EU rendelet végrehajtásáról szóló, 2012. január 23-i 54/2012/EU tanácsi végrehajtási rendelet (HL L 19., 1. o.) megsemmisítése iránti kérelem, amennyiben a felperest új indokok alapján felvette az Iránnal szembeni korlátozó intézkedésekről és a 423/2007/EK rendelet hatályon kívül helyezéséről szóló, 2010. október 25-i 961/2010/EU tanácsi rendelet (HL L 281., 1. o.) VIII. mellékletébe, és a T-182/12. sz. ügyben az Iránnal szembeni korlátozó intézkedésekről és a 961/2010/EU rendelet hatályon kívül helyezéséről szóló, 2012. március 23-i 267/2012/EU tanácsi rendelet (HL L 88., 1. o.) megsemmisítése iránti kérelem, amennyiben a felperes neve továbbra is szerepel azon személyek, szervezetek és szervek listáján, akiknek, illetve amelyeknek a vagyonát befagyasztották.
   
      Az ítélet rendelkező része
   
   
               1.
            
            
               A Törvényszék a T-128/12. és T-182/12. sz. ügyeket ítélethozatal céljából egyesíti.
            
         
               2.
            
            
               A T-128/12. sz. ügyben az Iránnal szembeni korlátozó intézkedésekről szóló 961/2010/EU rendelet végrehajtásáról szóló, 2012. január 23-i 54/2012/EU tanácsi végrehajtási rendelet megsemmisítésére irányuló kérelemnek a HTTS Hanseatic Trade Trust & Shipping GmbH-ra vonatkozó részéről már nem szükséges határozni.
            
         
               3.
            
            
               A Törvényszék megsemmisíti az Iránnal szembeni korlátozó intézkedésekről szóló 2010/413/KKBP határozat módosításáról szóló, 2012. január 23-i 2012/35/KKBP tanácsi határozatot, amennyiben az a HTTS Hanseatic Trade Trust & Shipping nevét felvette a 2010/413 határozat II. mellékletébe.
            
         
               4.
            
            
               A Törvényszék megsemmisíti az Iránnal szembeni korlátozó intézkedésekről és a 961/2010/EU rendelet hatályon kívül helyezéséről szóló, 2012. március 23-i 267/2012/EU tanácsi rendelet IX. mellékletét a HTTS Hanseatic Trade Trust & Shippingre vonatkozó részében.
            
         
               5.
            
            
               A Törvényszék a 2012/35 határozattal módosított, az Iránnal szembeni korlátozó intézkedésekről szóló, 2010. július 26-i 2010/413/KKBP tanácsi határozat joghatásait a HTTS Hanseatic Trade Trust & Shipping tekintetében az Európai Unió Hivatalos Lapjában történő kihirdetését követő huszadik napon történő hatálybalépésétől kezdve a 267/2012 rendelet részleges megsemmisítésének hatálybalépéséig fenntartja.
            
         
               6.
            
            
               Az Európai Unió Tanácsa a saját költségein felül viseli a HTTS Hanseatic Trade Trust & Shipping részéről felmerült költségeket.
            
         
               7.
            
            
               A Németországi Szövetségi Köztársaság maga viseli saját költségeit.
            
         
      (1)  HL C 157., 2012.6.2.